**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

«**10**»**նոյեմբերի 2020 թվականի N**

**ՔԱՂԱՔԱՑԻ ՀԱՄԼԵՏ ՎԱՐԴԳԵՍԻ ՀԱՄԲԱՐՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՏՐԱՆՍՊՈՐՏԱՅԻՆ ՄԻՋՈՑԻ ԳՈՒՅՔԱՀԱՐԿԻ 2017-2020 ԹՎԱԿԱՆՆԵՐԻ ՄԱՅՐ ԳՈՒՄԱՐՆԵՐԻ ԵՎ ՏՈՒՅԺԵՐԻ ՎՃԱՐՈՒՄՆԵՐԻ ՆԿԱՏՄԱՄԲ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ**

Քաղաքացի Համլետ Վարդգեսի Համբարյանը դիմել է Գյումրի համայնքի ղեկավարին՝ սեփականության իրավունքով իրեն պատկանող «ՖՈՐԴ ՄՈՆԴԵՈ 2.0 Ի» մակնիշի, 34 TD 486 պետհամարանիշի տրանսպորտային միջոցի (այսուհետ՝ տրանսպորտային միջոց) գույքահարկի 2017-2020 թվականների մայր գումարների և տույժերի վճարումների նկատմամբ արտոնություն սահմանելու խնդրանքով:

Տրանսպորտային միջոցը Համլետ Վարդգեսի Համբարյանի կողմից լիազորագրով օգտագործման է հանձնվել քաղաքացի Վահան Քյարամի Մելքոնյանին, ում Հյուսիս Օսեթական Ալանիայի Հանրապետության Վլադիկովկաս քաղաքի Սովետական շրջանի դատարանի 2016 թվականի դեկտեմբերի 26-ի վճռով նշանակվել է վարչական պատիժ տրանսպորտային միջոցի առգրավման տեսքով (հիմք՝ 2016 թվականի 26 դեկտեմբերի վարչական իրավախախտման գործով վճռի պատճեն): Համլետ Համբարյանի կողմից վճարվել է տրանսպորտային միջոցի գույքահարկի գումարը իր տիրապետման տակ գտնվելու ժամանակահատվածում՝ մինչև 2016 թվականի դեկտեմբերի 31-ը ներառյալ, բացի այդ տրանսպորտային միջոցը ենթակա է խոտանման:

Նկատի ունենալով վերոգրյալը, ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի, «Գույքահարկի մասին» օրենքի 15-րդ հոդվածի 3-րդ մասի, Հայաստանի Հանրապետության կառավարության 2012 թվականի հունիսի 22-ի N 822-Ն որոշմամբ հաստատված կարգի 3-րդ կետի 2-րդ ենթակետի, 8-րդ, 9-րդ կետերի դրույթներով և հիմք ընդունելով Համլետ Վարդգեսի Համբարյանի (հաշվառված՝ քաղաք Գյումրի Գորկու փողոց 67 շենք 37 բնակարան հասցեում, անձնագիր N AS 0402434, տրված՝ 2018 թվականի հոկտեմբերի 19-ին, ոստիկանության 064-ի կողմից, սոցիալական ապահովության քարտ 2310560097) Գյումրի համայնքի ղեկավարին ուղղված դիմումը (համանքապետարանում մուտքագրված 2020թվականի սեպտեմբերի 22-ին N 13660 թվագրմամբ)՝ **Գյումրի համայնքի ավագանին որոշում է.**

1.Սահմանել արտոնություն քաղաքացի Համլետ Վարդգեսի Համբարյանին սեփականության իրավունքով պատկանող տրանսպորտային միջոցի 2020 թվականի նոյեմբերի 10-ի դրությամբ գույքահարկի 2017-2020 թվականների մայր գումարների և տույժերի վճարումների նկատմամբ՝ ազատելով գույքահարկի 95,518 (իննսունհինգ հազար հինգ հարյուր տասնութ) Հայաստանի Հանրապետության դրամ գումարի վճարումից, որից մայր գումարը կազմում է 76,957 (յոթանասունվեց հազար ինը հարյուր հիսունյոթ) Հայաստանի Հանրապետության դրամ, տույժը՝ 18,561 (տասնութ հազար հինգ հարյուր վաթսունմեկ) Հայաստանի Հանրապետության դրամ:

2. Սույն որոշումն ուժի մեջ է մտնում Համլետ Վարդգեսի Համբարյանին պատշաճ իրազեկելու օրվան հաջորդող օրվանից:

**Ռ.ՍԱՆՈՅԱՆ**

**Կ.ԲԱԴԱԼՅԱՆ**

**Լ.ՋԻԼԱՎՅԱՆ**

**Ա.ՄԱՆՈՒԿՅԱՆ**

**Ս. ՋԱՆՈՅԱՆ**

Կատ. Ս.Ջանոյան

**ՀԻՄՆԱՎՈՐՈՒՄ**

«**ՔԱՂԱՔԱՑԻ ՀԱՄԼԵՏ ՎԱՐԴԳԵՍԻ ՀԱՄԲԱՐՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՏՐԱՆՍՊՈՐՏԱՅԻՆ ՄԻՋՈՑԻ ԳՈՒՅՔԱՀԱՐԿԻ 2017-2020 ԹՎԱԿԱՆՆԵՐԻ ՄԱՅՐ ԳՈՒՄԱՐՆԵՐԻ ԵՎ ՏՈՒՅԺԵՐԻ ՎՃԱՐՈՒՄՆԵՐԻ ՆԿԱՏՄԱՄԲ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ**» **ՈՐՈՇՄԱՆ ԸՆԴՈՒՆՄԱՆ**

Քաղաքացի Համլետ Վարդգեսի Համբարյանին սեփականության իրավունքով պատկանող «ՖՈՐԴ ՄՈՆԴԵՈ 2.0 Ի»մակնիշի, 34 TD 486 պետհամարանիշի տրանսպորտային միջոցի գույքահարկի 2017-2020 թվականների մայր գումարների և տույժերի վճարումների նկատմամբ արտոնություն սահմանելը պայմանավորված է«Գույքահարկի մասին» Հայաստանի Հանրապետության օրենքի 15-րդ հոդվածի 3-րդ մասի, Հայաստանի Հանրապետության կառավարության 2012 թվականի հունիսի 22-ի N 822-Ն որոշմամբ հաստատված կարգի 3-րդ կետի 2-րդ ենթակետի պահանջների կատարման անհրաժեշտությամբ, ինչպես նաև նրանով, որ անվիճելի փաստ է, որ տրանսպորտային միջոցի սեփականատերը Համլետ Վարդգեսի Համբարյանն է, անվիճելի փաստ է, որ տրանսպորտային միջոցը որպես իրավախախտման անմիջական առգրավման միջոց բռնագրավվել է և դարձել պետության սեփականություն, այսինքն տրանսպորտային միջոցը՝ գույքահարկով հարկվող օբյեկտը, փաստացի դուրս է եկել սեփականատիրոջ տիրապետումից և վերջինս զրկվել է այն օգտագործելու իրավունքից: Սեփականության սուբյեկտիվ իրավունքի առաջացման համար հիմք հանդիսացող տիրապետման և օգտագործման իրավունքները փաստացի չեն իրացվում տրանսպորտային միջոցի սեփականատիրոջ կողմից դեռևս 2016 թվականի դեկտեմբեր ամսից, և այն պահից սկսած, երբ սեփականատերը զրկվել է գույքահարկի հարկման օբյեկտ հանդիսացող տրանսպորտային միջոցը տիրապետելու և օգտագործելու իրավունքից, գույքահարկ հաշվարկվել չի կարող:

**ՏԵՂԵԿԱՆՔ**

«**ՔԱՂԱՔԱՑԻ ՀԱՄԼԵՏ ՎԱՐԴԳԵՍԻ ՀԱՄԲԱՐՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՏՐԱՆՍՊՈՐՏԱՅԻՆ ՄԻՋՈՑԻ ԳՈՒՅՔԱՀԱՐԿԻ 2017-2020 ԹՎԱԿԱՆՆԵՐԻ ՄԱՅՐ ԳՈՒՄԱՐՆԵՐԻ ԵՎ ՏՈՒՅԺԵՐԻ ՎՃԱՐՈՒՄՆԵՐԻ ՆԿԱՏՄԱՄԲ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ**» **ՈՐՈՇՄԱՆ ԸՆԴՈՒՆՄԱՄԲ ԳՅՈՒՄՐԻ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«ՔաղաքացիՀամլետ Վարդգեսի Համբարյանինսեփականության իրավունքով պատկանող տրանսպորտային միջոցի գույքահարկի 2017-2020 թվականների մայր գումարների և տույժերի վճարումների նկատմամբ արտոնություն սահմանելու մասին» որոշմանընդունմամբ Գյումրի համայնքի 2020 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: